– Адной з умоў сакраманту пакаяння з’яўляецца шчырая споведзь. Катэхізіс Каталіцкага Касцёла наконт вызнання грахоў гаворыць наступнае: “Вызнанне грахоў нават з пункту гледжання людскога вядзе нас да свабоды і паяднання з іншымі. Прызнаючы грахі, чалавек тварам у тварам сутыкаецца з тым, што ўчыніў, прымае адказнасць за грэх і тым самым зноў адкрываецца на Бога і Касцёл, каб учыніць магчымай новую будучыню” (ККК 1455). І далей: “Калі веруючыя ў Хрыста стараюцца паспавядацца з усіх грахоў, якія ім прыходзяць на памяць, яны несумненна прадстаўляюць усе гэтыя грахі міласэрнаму Божаму прабачэнню” (ККК 1457).